

**LĪVĀNU NOVADA PAŠVALDĪBA**

Reģistrācijas Nr. 90000065595, Rīgas iela 77, Līvāni, Līvānu novads, LV – 5316,

tālr.: 65307250, e-pasts: pasts@livani.lv

APSTIPRINĀTS

ar Līvānu novada pašvaldības domes

2024. gada \_\_.\_\_\_\_\_\_\_\_

sēdes protokola Nr.\_\_\_

 lēmumu Nr.\_\_-\_\_

Līvānu novada pašvaldības domes saistošie noteikumi

**„Par Līvānu novada pašvaldības īpašumā vai tiesiskajā valdījumā esošo dzīvojamo telpu īres maksu”**

LĪVĀNOS

2024. gada \_\_\_.\_\_\_\_\_\_\_\_\_\_\_ Nr. \_\_

*Izdoti saskaņā ar Dzīvojamo telpu īres likuma*

*31. panta pirmo daļu un 32. panta pirmo daļu*

I. Vispārīgie jautājumi

1. Saistošie noteikumi nosaka Līvānu novada pašvaldībai piederošo vai tiesiskajā valdījumā esošo vai tās nomāto dzīvojamo telpu īres maksas apmēru šajās dzīvojamās telpās dzīvojošiem īrniekiem un īres maksas aprēķināšanas metodiku.
2. Līvānu novada pašvaldības dzīvojamo telpu izīrēšanas kārtību nosaka Līvānu novada pašvaldības 2023. gada 30. marta saistošie noteikumi Nr. 1 „Par palīdzību dzīvokļu jautājumu risināšanā Līvānu novadā”.

II. Īres maksa un tās aprēķināšanas metodika

1. Īres maksa ir maksa par pašvaldībai piederošās dzīvojamās telpas lietošanas tiesību izmantošanu.
2. Īres maksa par dzīvojamās telpas vienu kvadrātmetru tiek aprēķināta, izmantojot formulu:

 **1 Kd Pr**

**Īres maksa mēnesī par 1 kvm = ------ x ------ x ------** , kur

 **12 Pl 100**

**Kd**- dzīvojamās mājas pašvaldībai piederošās daļas kadastrālā vērtība, kura tiek noteikta pēc Valsts zemes dienesta datiem (EUR).

**Pl**- dzīvojamās mājas pašvaldībai piederošās daļas kopējā platība (m 2).

**Pr**- noteiktā īres maksas % likme gadā no īpašuma kadastrālās vērtības, nosakot **pārejas periodu 3 (trīs) gadi:**

* 1. no 01.01.2025. līdz 31.12.2026.– 6%;
	2. no 01.01.2027. – 8%.
1. Tiek noteikts, ka papildus īres maksai proporcionāli izīrētās dzīvojamās telpas platībai maksājami šādi obligātie maksājumi (normatīvajos aktos vai pakalpojuma sniedzēja noteiktajos termiņos un apmērā):
	1. normatīvajos aktos noteiktais nekustamā īpašuma nodokļa maksājums un citi normatīvajos aktos noteiktie nodokļu maksājumi;
	2. zemes nomas maksa vai likumiskās lietošanas maksa, ja dzīvojamā telpa atrodas uz citam īpašniekam piederošas zemes;
	3. ar dzīvojamās telpas lietošanu saistīto pakalpojumu maksa saskaņā ar pakalpojuma sniedzēja noteiktajiem tarifiem;
	4. plānotie dzīvojamās mājas obligāti veicamo pārvaldīšanas darbību izdevumi, kā arī maksājumi par turpmākajos periodos obligāto pārvaldīšanas darbību ietvaros veicamo dzīvojamās mājas remontu, atjaunošanu vai pārbūvi (uzkrājums), citi maksājumi, kas veicami, pamatojoties uz dzīvokļu īpašnieku kopības lēmumiem, tai skaitā ņemto kredītu dzēšana.

III. Dzīvojamās telpas īres līgums

1. Dzīvojamās telpas tiek izīrētas, slēdzot dzīvojamās telpas īres līgumu uz laiku līdz 5 (pieciem) gadiem (Pielikums Nr.1).
2. Pēc dzīvojamās telpas īres līguma termiņa beigām Īrniekam ir tiesības lūgt Izīrētājam pagarināt dzīvojamās telpas īres līgumu.

IV. Noslēguma jautājumi

1. Saistošie noteikumi stājas spēkā 2025. gada 1. janvārī.
2. Ar saistošo noteikumu spēkā stāšanās brīdi spēku zaudē Līvānu novada domes 2021. gada 26. augusta saistošie noteikumi Nr. 17 „Par Līvānu novada pašvaldības īpašumā vai tiesiskajā valdījumā esošo dzīvojamo telpu īres maksu”.

Līvānu novada domes priekšsēdētāja vietniece G.Kraukle

**Pielikums Nr.1**

**DZĪVOJAMĀS TELPAS ĪRES LĪGUMS Nr. \_\_\_\_\_\_**

Līvānos, 20\_\_.gada \_\_\_\_. \_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, turpmāk saukts **IZĪRĒTĀJS**, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 vārds, uzvārds un personas kods

turpmāk saukts **ĪRNIEKS**, no otras puses, katra atsevišķi un abas kopā turpmāk sauktas PUSES, savstarpēji vienojoties, kā arī pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 pašvaldības institūcijas lēmums Nr. un datums

 noslēdz šo dzīvojamās telpas īres līgumu, turpmāk saukts Līgums, ar šādiem noteikumiem:

**1. LĪGUMA PRIEKŠMETS**

1.1. Līguma priekšmets ir dzīvoklis (dzīvojamā māja), kurā ir vismaz viena dzīvojamā telpa, kurai būvniecību regulējošos normatīvajos aktos noteiktajā kārtībā piešķirta funkcija (lietošanas veids) - dzīvojamā telpa.

1.2. IZĪRĒTĀJS nodod, bet ĪRNIEKS pieņem lietošanā \_\_\_\_\_\_\_\_ istabu dzīvokli Nr. \_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_ielā Nr.\_\_\_\_\_\_\_\_\_, Līvānos. Dzīvokļa kopējā platība \_\_\_ kv.m.

Dzīvojamā telpa tiek nodota lietošanā saskaņā ar nodošanas un pieņemšanas aktu (Pielikums Nr.1), kas ir šī Līguma neatņemama sastāvdaļa.

**2. ĪRES LĪGUMA TERMIŅŠ**

2.1. Šis Līgums stājas spēkā no 20\_\_\_.gada \_**\_\_.\_\_\_\_\_\_\_\_\_** un tiek noslēgts līdz 20\_\_\_. gada \_\_\_.\_\_\_\_\_\_\_\_\_\_\_\_.

2.2. Pēc Līguma termiņa izbeigšanās, ĪRNIEKAM ir pienākums atbrīvot Dzīvojamo telpu.

2.3. Īrniekam ir tiesības lūgt Izīrētājam pagarināt Līgumu iepriekš par to rakstiski paziņojot Izīrētājam vismaz 30 (trīsdesmit) dienaspirms Līguma termiņa beigām.

2.4. IZĪRĒTĀJAM ir tiesības vienpusēji atkāpties no Līguma, ja:

2.4.1. ĪRNIEKS nemaksā īres maksu, lai gan viņam ir nodrošināta iespēja lietot dzīvojamo telpu saskaņā ar Līgumu, un kavēto maksājumu apmērs pārsniedz 2 (divu) mēnešu īres maksu.

2.4.2. ĪRNIEKS, viņa ģimenes locekļi vai citas iemitinātās personas bojā dzīvojamo telpu (arī tās iekārtu), citas būves un telpas, kas īrniekam nodotas lietošanā saskaņā ar Līgumu.

2.5. Ja ĪRNIEKS, ĪRNIEKA ģimenes locekļi un dzīvojamā telpā iemitinātās personas nav atbrīvojušas dzīvojamo telpu līdz Līguma termiņa izbeigšanās brīdim, ĪRNIEKAM ir jākompensē IZĪRĒTĀJAM īres maksa un citi maksājumi par dzīvojamo telpu lietošanu.

**3. NORĒĶINU KĀRTĪBA**

3.1. Par dzīvokļa īri ĪRNIEKS maksā īres maksu, kas noteikta ar Līvānu novada pašvaldības domes 20\_\_. gada \_\_\_.\_\_\_\_\_ lēmumu Nr. \_\_\_\_\_ un tā ir \_\_\_\_\_\_\_\_\_ EUR mēnesī.

3.2. Dzīvojamās telpas ĪRNIEKS kopā ar īres maksu maksā IZĪRĒTĀJAM par šādiem pakalpojumiem *(vajadzīgo atzīmēt):*

3.2.1. par dzīvojamās mājas pārvaldīšanu un apsaimniekošanu;

3.2.2. par plānotajiem nākamo periodu izdevumiem kārtējiem remonta darbiem;

3.2.3. koplietošanas telpu elektroenerģiju;

3.2.4. ūdens apgādi un kanalizāciju vai asenizāciju;

3.2.5. atkritumu apsaimniekošanu;

3.2.6. šķidrināto naftas gāzi (*ja ir pieslēgums)*;

3.2.7. nekustamā īpašuma nodokli (*vienu reizi gadā)*;

3.2.8. zemes nomas maksu, ja izīrētā dzīvojamā telpa ir māja, kas atrodas uz citam īpašniekam piederošās zemes.

3.3. Īres maksa un ar to saistītie mājas pārvaldīšanas un apsaimniekošanas maksājumi, jāveic saskaņā ar IZĪRĒTĀJA sagatavotajiem rēķiniem par tekošo mēnesi, līdz rēķinā norādītajam datumam. Maksājumus var veikt **IZĪRĒTĀJA bankas norēķinu kontā:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

norādot maksājuma pamatojumā- rēķina numuru/vai veicot maksājumus IZĪRĒTĀJA norēķinu kasē\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(ja ir tāda)*.

3.4. Par Īres maksas kavējumiem IZĪRĒTĀJS var piemērot par katru nokavēto dienu nokavējuma procentus 0,1% apmērā no kavētā maksājuma summas.

3.5. Ja ĪRNIEKS kavē maksājumus, IZĪRĒTĀJAM ir tiesības (bez saskaņošanas ar īrnieku) informāciju par ĪRNIEKU un viņa pieļautajiem maksājumu kavējumiem izpaust trešajām personām, kuras IZĪRĒTĀJS ir pilnvarojis veikt kreditora interešu aizsardzību vai iekļaut to parādu piedzinēja personu kredītvēstures datu bāzē. Šādā gadījumā ĪRNIEKAM ir jāatlīdzina visi izdevumi, kas saistīti ar parāda piedziņu.

3.6. Par grozījumiem dzīvojamās telpas īres maksā, IZĪRĒTĀJS brīdina ĪRNIEKU 1 (vienu) mēnesi iepriekš, informāciju par grozījumiem iekļaujot rēķinā un interneta vietnē [www.livani.lv](http://www.livani.lv/). Paziņojums uzskatāms par Līguma neatņemamu sastāvdaļu un ĪRNIEKS apņemas maksāt īres maksu saskaņā ar šo paziņojumu bez papildus vienošanās pie šī Līguma.

3.7. Dzīvojamās telpas ĪRNIEKS atsevišķi norēķinās ar citiem pakalpojumu sniedzējiem par *(vajadzīgo atzīmēt):*

3.7.1. apkuri - siltumenerģijas piegādātājam līdz mēneša 20. datumam;

3.7.2. dabas gāzi - gāzes piegādātājam;

3.7.3. elektroenerģiju - elektroenerģijas piegādātājam;

3.7.4. citiem pakalpojumiem, par kuriem ir noslēgti līgumi.

3.8. ĪRNIEKS uzņemas pilnu atbildību par līguma noslēgšanu un pilnīgiem norēķiniem ar citiem pakalpojumu sniedzējiem.

**4. ZIŅAS PAR IEMITINĀTAJĀM PERSONĀM**

4.1. Kopā ar ĪRNIEKU dzīvoklī ir iemitinātas sekojošas personas:

|  |  |  |
| --- | --- | --- |
| Vārds, Uzvārds | Personas kods | Radniecības pakāpe |
|  |  |  |
|  |  |  |
|  |  |  |
|  |  |  |

4.2. ĪRNIEKA ģimenes locekļi un citas viņa īrētajā dzīvojamā telpā iemitinātās personas patstāvīgas tiesības uz šīs dzīvojamās telpas lietošanu neiegūst. Izbeidzoties Īrnieka tiesībām lietot dzīvojamo telpu, izbeidzas arī viņa ģimenes locekļu un citu iemitināto personu tiesības lietot šo dzīvojamo telpu.

4.3. ĪRNIEKA nāves gadījumā Īrnieka ģimenes loceklim, kurš ir iemitināts dzīvojamā telpā, 3 (triju) mēnešu laikā ir tiesības prasīt dzīvojamās telpas īres līguma noslēgšanu ar viņu iepriekšējā ĪRNIEKA vietā, nemainot iepriekšējā īres līguma nosacījumus, izņemot īres līguma termiņu, kuru nosaka ne ilgāk par 5 (pieciem) gadiem.

4.4. ĪRNIEKA ģimenes loceklim, kurš ir noslēdzis īres līgumu ir pienākums segt iepriekšējā īrnieka nesamaksāto īres maksu un citus ar dzīvojamās telpas lietošanu saistītos maksājumus.

**5. ĪRNIEKA PIENĀKUMI UN TIESĪBAS**

5.1. **ĪRNIEKA pienākumi:**

5.1.1. Patstāvīgi norēķināties ar IZĪRĒTĀJU par īri un saņemtajiem pakalpojumiem saskaņā ar šo Līgumu;

5.1.2. Izmantot dzīvojamo telpu mērķiem, kādiem tā paredzēta, ievērot normatīvos aktus, kas attiecas uz dzīvojamās telpas lietošanu, tostarp sanitārās, ugunsdrošības un higiēnas normas un mājas iekšējās kārtības noteikumus, saudzīgi izturēties pret māju, tās iekārtām un koplietošanas telpām;

5.1.3. Uzturēt ĪRNIEKA aizņemto dzīvojamo telpu pienācīgā kārtībā un savlaicīgi veikt šīs telpas kārtējo remontu. Ja vienu dzīvojamo telpu īrē vairāki ĪRNIEKI, par šīs dzīvojamās telpas uzturēšanu pienācīgā kārtībā, maksājumiem un kārtējo remontu ir solidāri atbildīgi visi ĪRNIEKI;

5.1.4. Neveikt dzīvojamo telpu pārbūvi un pārplānošanu bez IZĪRĒTĀJA piekrišanas un saskaņošanas ar attiecīgajām valsts un pašvaldības iestādēm;

5.1.5. Nodrošināt, lai dzīvojamā telpa un tajā esošie inženiertīkli un inženierkomunikācijas tiktu izmantotas atbilstoši to ekspluatācijas noteikumiem;

5.1.6. Nodrošināt IZĪRĒTĀJA pilnvarotām personām piekļūšanu inženiertīkliem un inženierkomunikācijām, nodrošināt to apsekošanu, uzskaites ierīču un plombu pārbaudi, kā arī veikt nepieciešamos darbus avārijas seku novēršanai;

5.1.7. Nekavējoties informēt IZĪRĒTĀJU par dzīvojamās telpas bojājumiem vai trūkumiem, kas ietekmē vai var ietekmēt personas veselību, dzīvību, mantu;

5.1.8. Netraucēt pārējos dzīvokļu īpašniekus un īrniekus, netrokšņot, nespēlēt skaļu mūziku, nepieļaut nepiederošu personu iemitināšanu, bez reģistrācijas neturēt dzīvojamās telpās suņus, kaķus u.c. dzīvniekus;

5.1.9. Likuma noteiktajā kārtībā atlīdzināt IZĪRĒTĀJAM un pārējiem ēkas īpašniekiem visus zaudējumus, kas radušies sakarā ar telpas un iekārtu bojājumiem, kas radušies ĪRNIEKA un ar viņu dzīvojošo personu vainas dēļ;

5.1.10. Izbeidzoties Līgumam, mēneša laikā veikt ĪRNIEKA un viņa ģimenes locekļu dzīvesvietas deklarāciju jaunajā dzīves vietā, vai nodrošināt ĪRNIEKA un dzīvoklī iemitināto ĪRNIEKA ģimenes locekļu un citu personu deklarētās dzīvesvietas reģistrācijas anulēšanu no īrētās dzīvojamās telpas, ja šādas ziņas ir reģistrētas.

**5.2. ĪRNIEKA tiesības:**

5.2.1. Kopā ar citām dzīvojamā telpā likumīgi iemitinātām personām netraucēti lietot īrētās telpas, labierīcības, iekārtas un citas ierīces, kā arī mājas koplietošanas telpas un piemājas teritoriju;

5.2.2. Rakstveidā saņemt informāciju par pakalpojumu maksas apmēru un tā aprēķināšanas metodiku;

5.2.3. Prasīt pārrēķinu par paredzēto komunālo pakalpojumu nesaņemšanu, kā arī īres maksas pārrēķinu gadījumos, ja IZĪRĒTĀJS nav nodrošinājis īrēto dzīvojamo telpu un ietaišu lietošanu atbilstoši šī Līguma nosacījumiem;

5.2.4. Jebkurā laikā lauzt Līgumu, rakstiski brīdinot par to IZĪRĒTĀJU vienu mēnesi iepriekš. Ja ĪRNIEKS lauž Līgumu, viņam jānokārto visi maksājumi;

5.2.5. Atbrīvojot dzīvojamo telpu, ņemt līdzi priekšmetus, kuri pieder ĪRNIEKAM un kurus viņš izmantojis dzīvojamās telpas uzlabošanai, ja tie ir atdalāmi, nebojājot dzīvojamo vai koplietošanas telpu.

5.3. ĪRNIEKS ir atbildīgs par informācijas sniegšanu IZĪRĒTĀJAM par īrētajā dzīvojamā telpā iemitināto un deklarēto personu skaitu, adreses maiņu vai dzīvokļa statusa maiņu.

5.4. ĪRNIEKA pagaidu prombūtne neatbrīvo viņu no visu Līgumā paredzēto saistību izpildes, normatīvajos aktos noteiktā kārtībā.

5.5. ĪRNIEKAM ir saistoši Dzīvokļu īpašnieku kopības lēmumi, ja par šādiem lēmumiem ĪRNIEKU ir informējis IZĪRĒTĀJS.

5.6. Ja ĪRNIEKS atrodas ilgstošā prombūtnē, viņam par to jāinformē IZĪRĒTĀJS un jāvienojas par komunikāciju pieejamības iespējām ārkārtējos apstākļos.

5.7. Ja gāzi piegādā IZĪRĒTĀJS, ĪRNIEKAM ir pienākums vienu reizi mēnesī līdz 28. datumam sniegt gāzes rādījumus zvanot pa tālr. 65381894 vai e-pastā: livanu\_dzks@inbox.lv.

5.8. Ja dzīvoklī ir uzstādīts ūdens patēriņa skaitītājs, ĪRNIEKAM ir pienākums vienu reizi mēnesī līdz 28. datumam sniegt ūdens rādījumus zvanot pa tālr. 65381894 vai e-pastā: livanu\_dzks@inbox.lv.

5.9. ĪRNIEKAM aizliegts nodot dzīvojamo telpu apakšīrē bez IZĪRĒTĀJA rakstveida piekrišanas (dzīvokļu komisijas kompetence).Ja dzīvojamā telpa nodota apakšīrē, par īres līguma saistību izpildi ir atbildīgs ĪRNIEKS.

5.10. Ja dzīvojamās telpas īres līgums vienlaikus ir noslēgts ar vairākiem ĪRNIEKIEM, nododot dzīvojamo telpu tiem kopīgā lietošanā, ĪRNIEKI ir solidāri atbildīgi par dzīvojamās telpas īres līguma saistībām.

5.11. ĪRNIEKAM ir tiesības iemitināt viņa īrētajā dzīvojamā telpā laulāto un abu vai katra laulātā bērnus, ja iepriekš par to rakstveidā informēts IZĪRĒTĀJS un tikai pēc IZĪRĒTĀJA rakstveida piekrišanas.

**6. IZĪRĒTĀJA PIENĀKUMI UN TIESĪBAS**

**6.1. IZĪRĒTĀJS apņemas:**

6.1.1. Nodot ĪRNIEKAM dzīvojamo telpu saskaņā ar dzīvojamās telpas pieņemšanas - nodošanas aktu;

6.1.2. netraucēt ĪRNIEKAM un kopā ar viņu dzīvojošām (likumīgi iemitinātām) personām lietot īrētās dzīvojamās telpas un labierīcības;

6.1.3. pārrēķināt dzīvojamās telpas īres maksu un maksu par IZĪRĒTĀJA sniegtajiem komunālajiem pakalpojumiem, ja dzīvojamās telpas lietošana un komunālie pakalpojumi nav nodrošināti atbilstoši šī līguma nosacījumiem;

6.1.4. pēc ĪRNIEKA vai kopā ar viņu dzīvojošo (likumīgi iemitināto) personu pieteikuma veikt dzīvojamās telpas iekšējo iekārtu remontu, saskaņā ar noteikto pakalpojuma maksu;

6.1.5. normatīvajos aktos noteiktajos gadījumos veikt dzīvojamās mājas vispārējās apskates un iekārtu profilaktisko apkopi dzīvojamās mājas tehniskās ekspluatācijas noteikumos paredzētajā kārtībā.

**6.2. IZĪRĒTĀJAM tiesības:**

6.2.1. Nepieciešamības gadījumos veikt īres objektā visu telpu apskati, pārbaudīt labierīcību un ierīču funkcionēšanu;

6.2.2. Sniegt ĪRNIEKAM norādījumus sanitāro, drošības tehnikas un ugunsdrošības normu ievērošanai;

6.2.3. Prasīt, lai ĪRNIEKS pārtrauc nelikumīgi iemitinātu personu uzturēšanos izīrētajās telpās;

6.2.4. Izbeigt Līgumu par dzīvojamo telpu īri normatīvajos aktos noteiktajos gadījumos un kārtībā;

6.2.5. Īslaicīgi ierobežot ĪRNIEKA lietojuma tiesības, lai novērstu ārkārtējas avārijas situācijas vai citu dzīvokļu lietotāju būtisku tiesību ierobežojumu vai draudošos zaudējumus;

6.2.6. Veikt ĪRNIEKA un dzīvojamā telpā dzīvojošo personu datu apstrādi saskaņā ar Fizisko personu datu aizsardzības likumu, lai veiktu Līgumā un normatīvajos aktos noteiktos pienākumus.

6.3. Ja IZĪRĒTĀJS konstatē, ka komunikāciju bojājumi ĪRNIEKA dzīvojamā telpā var traucēt kopējo komunikāciju funkcionēšanu vai var radīt zaudējumus citiem dzīvokļiem, un nav iespējams iegūt ĪRNIEKA piekrišanu, IZĪRĒTĀJAM ir tiesības veikt darbības, kas nepieciešamas piekļūšanai pie komunikācijām dzīvoklī, pieaicināto amatpersonu klātbūtnē un par to sastādot aktu.

6.4. IZĪRĒTĀJS neatbild par zaudējumiem, kas radušies 6.2.5 un 6.3. punktā minēto darbību rezultātā.

**7. NOSLĒGUMA NOTEIKUMI**

7.1. ĪRNIEKAM ir zināms dzīvojamās telpas tehniskais stāvoklis un šajā sakarā viņam nav iebildumu.

7.2. Līgumu var grozīt tikai IZĪRĒTĀJAM un ĪRNIEKAM savstarpēji vienojoties, izņemot gadījumus, kad Līguma noteikumus nosaka normatīvie akti vai izmaiņas tajos.

7.3. Visas izmaiņas Līgumā noformējamas rakstiski, kā Līguma pielikumi, kā arī normatīvajos aktos noteiktajos gadījumos ar tiesas nolēmumu. Pusēm ir saistošs attiecīgajos normatīvajos aktos noteiktais, un IZĪRĒTĀJAM ir tiesības piemērot normatīvajos aktos noteikto bez atsevišķas rakstiskas vienošanās ar ĪRNIEKU.

7.4. Jautājumi, kas nav atrunāti Līgumā, tiek risināti saskaņā ar Latvijas Republikā spēkā esošajiem normatīvajiem aktiem.

7.5. Visus strīdus vai domstarpības, ja tādas rodas pēc Līguma parakstīšanas, Puses centīsies atrisināt sarunu ceļā. Strīdus, kuri nav noregulējami pārrunu ceļā, tiks izšķirti Latvijas Republikas tiesā.

7. Līgums sagatavots uz 5 (piecām) lapām divos eksemplāros ar vienādu juridisko spēku, no kuriem viens izsniegts ĪRNIEKAM un otrs - atrodas pie IZĪRĒTĀJA. Abiem Līguma eksemplāriem ir vienāds juridisks spēks.

**8. PUŠU REKVIZĪTI UN PARAKSTI**

**IZĪRĒTĀJS ĪRNIEKS**

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 */vārds,uzvārds/*

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_ */tālrunis/*

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 */rēķinu nosūtīšanas adrese/e-pasts/*

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 */paraksts* / *paraksta atšifrējums/*  */ paraksts* / *paraksta atšifrējums/*

Ar dzīvojamas mājas un piemājas teritorijas uzturēšanas, kā arī ugunsdrošības noteikumiem (Noteikumi) ĪRNIEKS ir iepazīstināts un informēts, ka par šo noteikumu neievērošanu iestājas administratīvā, kriminālā vai civiltiesiskā atbildība.

Ar Noteikumiem iepazinos, un tā nosacījumiem pilnībā piekrītu

 **ĪRNIEKS\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 */ paraksts / paraksta atšifrējums*/